Cât timp va mai dura vremea răcoroasă în R. Moldova: pentru marți se prevăd precipitații sub formă de lapoviță, în nordul țării
Serviciul Hidrometeorologic de Stat (SHS) anunță pentru marți, 19 martie, precipitații sub formă de lapoviță, în nordul R. Moldova.
Conform meteorologilor, vremea posomorâtă continuă, din cauză traversării teritoriului țării a unui front atmosferic.
"Ceea ce presupune, că se prevăd precipitații slabe, care vor cădea izolat sub formă de ploaie, și în nord sub forma de lapoviță", notează SHS.
Vântul va sufla slab la moderat din nord-vest. Minimele noaptea vor oscila între -2°C și +3°C, iar ziua maximele se vor situa între +3°C și +8°C.
Potrivit prognozelor, temperaturile vor crește abia sâmbătă, când vor urca până la 13 °C, în Chișinău, 16 °C – în sudul țării, pe când în nord maximele vor fi de 11 °C.